Sarajevska pivara
Sarajevska pivara d.d. (SASE: SRPVRK1) smatra se prvom industrijskom proizvodnjom u Bosni i Hercegovini, i osnovana je 1864. godine. Sjedište se nalazi u Sarajevu. Jedina je evropska pivara čija je proizvodnja bila kontinuirana i tokom Otomanskog carstva, kao i tokom vladavine Austro-Ugarske monarhije. Zgrada Sarajevske pivare jedna je od najatraktivnijih građevina u Sarajevu, sa arhitektonskim stilom koji je mješavina orijentalnog i klasičnog evropskog dizajna.